Thirrje për trajtimin e çështjeve të urisë dhe varfërisë në takimin e G-8s
Organizatat humanitare duan që udhëheqësit e 8 vendeve më të industralizuara ta bëjnë sigurinë e ushqimit përparësi kryesore.
Presidenti i Shteteve të Bashkura, Barak Obama, është mikpritësi e dy takimeve të nivelit të lartë njeri pas tjetrit, ku Afganistani, Irani dhe ekonomitë botërore pritet të jenë temat kryesore që do të diskutohen. Këshilltari amerikan i Sigurisë Kombëtare, Tom Donilon, informoi gazetarët për takimin e G-8s që do të zhvillohet jashtë Uashingtonit sot dhe nesër, dhe për takimin e nivelit të lartë të NATO-s në Çikago që do të mbahet të djelën dhe të hënën. Zoti Danilon tha se udhëheqësit botërorë pritet të diskutojnë për tregjet botëore të naftës, kur të mblidhen në takimin e nivelit të lartë të G-8 në vendpushimin presidencial Kemp Dejvid. Ai tha se udhëheqësit ka të ngjarë të zhvillojnë diskutime për një radhë alternativash për tregjet e naftës, në dritën e sanksioneve kundër Iranit. Ata do të diskutojnë gjithashtu edhe për një sërë çështjesh të tjera nga politika, siguria, ekonomia, e deri tek mjedisi. Ndërkaq, organizatat humanitare thonë se ato duan që udhëheqësit e 8 vendeve më të industralizuara ta bëjnë sigurinë e ushqimit përparësi kryesore në takimin e tyre të radhës që do të zhvillohet në Camp David të shtetit Merilend më 18 dhe 19 maj të këtij viti. Korrespondenti i Zërit të Amerikës Joe De Capua njofton. Në vitin 2009, në takimin e zhvilluar në L’Aquila të Italisë, udhëheqësit e G8-tës premtuan 22 miliardë dollarë për një periudhë tre vjeçare për të ndihmuar përmirësimin e sektorit të bujqësisë dhe për forcuar sigurinë e ushqimit. Ata iu përgjigjen krizës së ushqimit e cila filloi më 2008 nga çmimet e larta dhe mungesat në furnizimin të cilat shkaktuan protesta të dhunshme në një numër vendesh. Takimi i zhvilluar në L’Aquila gjithashtu rezultoi në programin e drejtuar nga Shtetet e Bashkuara, Nisma për Sigurimin e Ushqimit, e cila u mbështet nga 26 vende dhe 14 organizata. Megjithatë, disa nga organizatat më të mëdha humanitare thonë se pavarësisht nga premtimet dhe përpjekjet që kanë pasuar, duhet bërë më shumë për t’i dhënë fund urisë. Neil Watkins i orgonaizatës thotë se angazhimet që dolën nga takimi i L’Aquillas së shpejti do të skadojnë. Zoti Watkins thotë se udhëheqësit e G8-ës pritet të miratojnë një nismë të re për sigurinë Gawain Kripke i organizatës përgëzoi presidentin Obama për përpjekjet e tij për sigurinë e ushqimit që nga viti 2009. Zoti Kripke thotë se rreth një miliardë njerëz në mbarë botën nuk kanë ushqim të mjaftueshëm. Tom Hart i organizatës humanitare , është kritik ndaj asaj që është bërë që nga Takimi i L’Aquilla-s. Ai nuk është i kënaqur me rezultatet e takimit. Takimi i G8-ës më 2009 gjithashtu ka çuar në krijimin e një fondi të quajtur Programi Global për Bujqësinë dhe Sigurinë e Ushqimit. Zoti Hart thotë se vetëm 7 nga 40 nënshkruesit e kësaj nimse kanë premtuar financimin e këtij programi. Michael Klosson i organizatës dëshiron që udhëheqësit e G8-tës të marrin angazhime të mëdha për t’i dhënë fund kequshqyerjes që është duke ndikuar shëndetin e miliona fëmijëve. Takimi i vendeve të G8-tës do të zhvillohet në Camp David më 18 dhe 19 maj të këtij viti. Presidenti Obama ka ftuar edhe udhëheqësit e Etiopisë, Ganës, Beninit dhe Tanzanisë që të marrin pjesë në diskutimet mbi sigurinë e ushqimit.